[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	22 iunie 2009

	Nr.
	27/336


R A P O R T

asupra proiectului de Lege pentru aprobarea Ordonanţei de urgenţă a Guvernului nr.35/2009 privind reglementarea unor măsuri financiare în domeniul cheltuielilor de personal în sectorul bugetar
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 262 din 11 mai 2009, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.35/2009 privind reglementarea unor măsuri financiare în domeniul cheltuielilor de personal în sectorul bugetar.
La întocmirea prezentului raport Comisia a avut în vedere avizele favorabile primite de la:
· Consiliul Legislativ (nr.315/13.04.2009)

· Comisia pentru buget, finanţe şi bănci (nr.22/299/20.05.2009)

· Comisia juridică, de disciplină şi imunităţi (nr.31/516/25.05.2009)

· Comisia pentru administraţie publică, amenajarea teritoriului şi echilibru ecologic (nr.26/458/26.05.2009)

· Comisia pentru agricultură, silvicultură, industrie alimentară şi servicii specifice (nr.24/367/21.05.2009)

· Comisia pentru politică externă (PLx 262/21.05.2009).

Proiectul de lege are ca obiect reglementarea unor măsuri în ceea ce priveşte diminuarea efortului bugetar prin eliminarea/diminuarea acordării unor sporuri sau indemnizaţii pentru anul în curs ori reanalizarea structurilor care beneficiază de majorări salariale pentru stabilirea unor condiţii clare de acordare, astfel încât să se asigure o creştere a gradului de implicare a acestora. 

Măsurile identificate în vederea reducerii cheltuielilor de personal în sectorul bugetar vizează:

· abrogarea dispoziţiilor referitoare la acordarea unor salarii majorate cu 75% pentru personalul de specialitate din cadrul structurilor care au ca obiect de activitate gestionarea asistenţei financiare din împrumuturi externe;
· reanalizarea persoanelor care urmează a beneficia de prevederile Legii nr.339/2207 şi stabilirea unui procent de până la 75% cu care pot fi majorate salariile specialiştilor pregătiţi în managementul de proiect cu finanţare internaţională;

· abrogarea dispoziţiilor referitoare la acordarea unor salarii majorate cu 75% pentru observatorii desemnaţi în procesul de verificare a aspectelor procedurale aferente procesului de atribuire a contractelor de achiziţie publică, a contractelor de concesiune, de lucrări publice şi a contractelor de concesiune de servicii;

· eliminarea sporurilor acordate consilierilor pentru afaceri europene, cu excepţia sporului de vechime şi a majorărilor prevăzute de dispoziţiile legale pentru personalul contractual din autorităţile şi instituţiile publice unde îşi desfăşoară activitatea;

· transformarea indemnizaţiilor de conducere pentru personalul bugetar, prevăzute în actele normative, din procente fixe în limite maxime până la care conducătorii autorităţilor sau instituţiilor publice pot stabili niveluri individuale;

· transformarea sporului acordat managerilor publici din procent fix de 55% în procent maxim de cel mult 55%;

· reducerea indemnizaţiei de şedinţă acordată membrilor Comitetului pentru Audit Public Intern la 1% din nivelul echivalent salariului brut al secretarilor de stat;

· acordarea sporului de 10% prevăzut de Legea nr.495/2004 persoanelor care cunosc una sau mai multe limbi străine rare, altele cele decât cele de circulaţie internaţională, pe care le folosesc în exercitarea funcţiei diplomatice sau consulare;

· stabilirea unui spor pentru complexitatea muncii de până la 25%, ca nivel maxim, aplicat la salariul de bază brut lunar, pentru auditorii interni;

· diminuarea indemnizaţiei care se acordă membrilor, secretarului şi persoanelor desemnate să efectueze cercetarea administrativă în cadrul comisiilor de disciplină, precum şi persoanelor care asigură secretariatul tehnic al acestei comisii;

· diminuarea indemnizaţiei de şedinţă care se acordă membrilor Comisiei speciale de retrocedare, precum şi persoanelor din cadrul Autorităţii Naţionale Pentru Restituirea Proprietăţilor, care asigură secretariatul tehnic al acesteia;
· diminuarea indemnizaţiei de şedinţă care se acordă membrilor Comisiei Centrale pentru Stabilirea Despăgubirilor în condiţiile prevăzute în Titlul VII din Legea nr.247/2005.


Comisia propune Plenului Camerei Deputaţilor aprobarea proiectului de lege cu amendamente, pentru îmbunătăţirea cadrului legal şi pentru claritatea formulărilor, din punct de vedere juridic. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 17 iunie 2009 au participat, în conformitate cu prevederile art.55 din Regulamentul Camerei Deputaţilor, republicat:

· d-l Marius Lazăr – Secretar de Stat, Ministerul Muncii, Familiei şi Protecţiei Sociale 

· d-l Cosmin Coman – Secretar de Stat, Ministerul Finanţelor Publice

· d-na Oana Arat – consilier, Ministerul Finanţelor Publice

· d-na Maria Torceanu – consilier, Ministerul Finanţelor Publice

· d-l Aron Ioan Popa – preşedinte, Autoritatea de Audit.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 14 voturi pentru şi 4 abţineri.

Proiectul de lege a fost adoptat de Senat în şedinţa din 6 mai 2009
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.35/2009 privind reglementarea unor măsuri financiare în domeniul cheltuielilor de personal în sectorul bugetar


	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr.35 din 11 aprilie 2009 privind reglementarea unor măsuri financiare în domeniul cheltuielilor de personal în sectorul bugetar, publicată în Monitorul Oficial al României, Partea I, nr.249 din 14 aprilie 2009.
	Articol unic. – Se aprobă Ordonanţa de urgenţă a Guvernului nr.35 din 11 aprilie 2009 privind reglementarea unor măsuri financiare în domeniul cheltuielilor de personal în sectorul bugetar, publicată în Monitorul Oficial al României, Partea I, nr.249 din 14 aprilie 2009, cu următoarele modificări şi completări:

	Pentru respectarea normelor de tehnică legislativă, ca urmare a modificărilor şi completărilor propuse prin prezentul raport.

	3. 
	Titlul ordonanţei de urgenţă

Ordonanţă de urgenţă privind reglementarea unor măsuri financiare în domeniul cheltuielilor de personal în sectorul bugetar


	__
	Nemodificat 
	

	4. 
	Art.I. - Legea nr.490/2004 privind stimularea financiară a personalului care gestionează fonduri comunitare, publicată în Monitorul Oficial al României, Partea I, nr. 1.096 din 24 noiembrie 2004, cu modificările ulterioare, se modifică după cum urmează: 


	__
	Nemodificat 
	

	5. 
	1. Articolul 1 va avea următorul cuprins: 
"Art.1. - (1) Personalul de specialitate care are şi îndeplineşte efectiv atribuţii în cadrul structurilor care au ca obiect de activitate gestionarea asistenţei financiare comunitare acordate României prin instrumentele de preaderare PHARE, ISPA şi SAPARD, prin Fondul European pentru Garantare în Agricultură, Fondul European Agricol pentru Dezvoltare Rurală şi prin fondurile structurale şi de coeziune este constituit din personal contractual sau, după caz, funcţionari publici. 

(2) Prin personalul de specialitate din cadrul structurilor care au ca obiect de activitate gestionarea asistenţei financiare comunitare acordate României se înţelege personalul încadrat pe funcţii publice sau pe funcţii contractuale bugetare, altul decât cel încadrat pe funcţii comune din sectorul bugetar."


	__
	1. La articolul I punctul 1, alineatul (1) al articolului 1 se modifică şi va avea următorul cuprins:
„Art.1. - (1) Personalul de specialitate care are şi îndeplineşte efectiv atribuţii în cadrul structurilor care au ca obiect de activitate gestionarea asistenţei financiare comunitare acordate României prin instrumentele de preaderare PHARE, ISPA şi SAPARD, prin instrumente financiare provizorii Facilitatea de tranziţie, Facilitatea Schengen, prin Fondul European pentru Garantare în Agricultură, Fondul European Agricol pentru Dezvoltare Rurală, Fondul European pentru Pescuit,  prin fondurile structurale şi de coeziune, Mecanismul Financiar al Spaţiului Economic European şi Contribuţia financiară elveţiană pentru coeziunea Uniunii Europene, este constituit din personal contractual sau, după caz, funcţionari publici.”
Alin.(2) nemodificat 
Autori: d-nii deputaţi Ioan-Nelu Botiş şi Victor Paul Dobre


	Având în vedere faptul că promovarea Legii nr.490/2004 privind stimularea financiară a personalului care gestionează fonduri comunitare, cu modificările şi completările ulterioare a avut loc înainte de aderarea României la Uniunea Europeană, la acel moment nu au fost prevăzute toate fondurile nerambursabile pe care România le primeşte potrivit Tratatului de aderare.

Legea nr.490/2004, cu modificările şi completările ulterioare, enumeră exhaustiv instrumentele financiare, pentru care se poate acorda o majorare de până la 75% a salariului de bază pentru personalul de specialitate care are şi îndeplineşte efectiv atribuţii în gestionarea acestei asistenţe financiare comunitare acordate României, de la începutul acestui an. Datorită acestui fapt, s-a înregistrat o fluctuaţie din ce în ce mai crescută a acestui personal.

La acest moment, există riscul ca angajamentele luate de România prin Tratatul de Aderare să nu mai poată fi îndeplinite întrucât personalul specializat în gestionarea asistenţei nerambursabile a început să migreze din sectorul public spre cel privat, nemaifiind motivat şi considerându-se discriminat de prevederile acestei legi.

Mai mult, reprezentanţii Comisiei Europene au recomandat cu tărie miniştrilor şi secretarilor de stat din cadrul structurilor implicate în gestionarea fondurilor comunitare să menţină personalul actual cu experienţa dobândită în gestionarea fondurilor comunitare, susţinându-l financiar corespunzător, având în vedere responsabilitatea pe care o are în menţinerea unui management solid şi eficient a fondurilor comunitare.  

Menţinerea acestei prevederi în mod limitativ nu face decât să pună în pericol o asistenţă financiară de peste 500 mil. euro, destinată atingerii angajamentelor asumate prin Tratatul de Aderare şi să creeze o discriminare în rândul personalului, care nu va mai fi interesat să asigure buna gestionare a unor fonduri comunitare nerambursabile care  nu au fost avute în vedere la data elaborării proiectului de lege.


	6. 
	2. Articolul 2 va avea următorul cuprins: 
"Art.2. - (1) Salariile de bază corespunzătoare funcţiilor în care este încadrat personalul prevăzut la art.1 pot fi majorate cu până la 75% în funcţie de îndeplinirea criteriilor stabilite prin hotărâre a Guvernului. 

__
(2) Evaluarea activităţii personalului prevăzut la alin.(1) se face cel puţin o dată pe an, ocazie cu care procentul de majorare a salariului de bază se poate modifica în funcţie de rezultatele activităţii proprii."
	__
	2. La articolul I punctul 2, după alineatul (1) al articolului (2) se introduce un nou alineat, alineatul (11), cu următorul cuprins:
Alin.(1) nemodificat 

„(11) Pentru personalul din cadrul Autorităţii de Audit criteriile pentru majorarea salariilor cu până la 75% se aprobă prin hotărâre a plenului Curţii de Conturi, la propunerea preşedintelui Autorităţii de Audit. Hotărârea se publică în Monitorul Oficial al României, Partea I.”
Alin.(2) nemodificat 

Autor: Comisia pentru buget, finanţe şi bănci
	Autoritatea de Audit este singura autoritate naţională competentă să efectueze audit public extern, în conformitate cu legislaţia comunitară şi naţională,  având definită, prin lege, independenţa funcţională faţă de celelalte autorităţi responsabile cu gestionarea şi implementarea fondurilor comunitare.

Scopul acestui amendament constă în păstrarea independenţei funcţionale a Autorităţii de Audit în raport cu celelalte organisme care gestionează asistenţă financiară europeană, cerinţă prevăzută de regulamentele comunitare.



	7. 
	Art.II. - În termen de 15 zile de la data publicării prezentei ordonante de urgenţă în Monitorul Oficial al României, Partea I, prin hotărâre a Guvernului, iniţiată de Ministerul Finanţelor Publice sau, după caz, de Ministerul Agriculturii, Pădurilor şi Dezvoltării Rurale, se vor stabili structurile din cadrul ministerelor şi instituţiilor care au ca obiect de activitate gestionarea asistenţei financiare comunitare, numărul şi structura posturilor, criteriile de încadrare a personalului pe funcţii specifice şi procentul ce urmează a fi acordat personalului potrivit art.1 şi 2 din Legea nr.490/2004 privind stimularea financiară a personalului care gestionează fonduri comunitare, cu modificările ulterioare, în funcţie de rezultatele activităţii proprii, corespunzător atribuţiilor din fişa postului.
	__
	Nemodificat 
	

	8. 
	Art.III. - Alineatul (1) al articolului 8 din Ordonanţa de urgenţă a Guvernului nr.1/2006 privind unele măsuri pentru întărirea capacităţii administrative a României pentru integrarea în Uniunea Europeană, publicată în Monitorul Oficial al României, Partea I, nr. 90 din 31 ianuarie 2006, aprobată cu modificări şi completări prin Legea nr.47/2008, cu modificările ulterioare, se abrogă.


	__
	Nemodificat 
	

	9. 
	Art.IV. - Legea nr.339/2007 privind promovarea aplicării strategiilor de management de proiect la nivelul unităţilor administrativ-teritoriale judeţene şi locale, publicată în Monitorul Oficial al României, Partea I, nr.839 din 7 decembrie 2007, se modifică şi se completează după cum urmează:


	__
	Nemodificat 
	

	10. 
	1. La articolul 10, alineatul (3) se modifică şi va avea următorul cuprins: 

Art.10. - (1) Încadrarea specialiştilor în managementul de proiect se face pe funcţii de funcţionar public sau prin contract, dupa preferinţă şi ţinându-se cont de condiţiile locale concrete, atât la nivelul structurilor autorităţilor administraţiei publice locale, cât şi la nivelul instituţiilor şi serviciilor de sub autoritatea sau subordinea acestora.
"(3) Pentru activitatea desfăşurată, specialiştii pregătiţi în managementul de proiect prevăzuţi la alin.(1) cu finanţare internaţională beneficiază de salarii de bază corespunzătoare funcţiilor în care sunt încadraţi şi beneficiază de o majorare cu până la 75% a salariilor de bază, în funcţie de îndeplinirea criteriilor stabilite prin hotărâre a Guvernului."


	__
	3. La articolul IV, punctul 1 se modifică şi va avea următorul cuprins:
„1. La articolul 10, alineatele (1) şi (3) se modifică şi vor avea următorul cuprins: 
„Art.10. - (1) Încadrarea specialiştilor în managementul de proiect se face pe funcţii publice sau contractuale, după caz, ţinându-se cont de condiţiile locale concrete, atât la nivelul structurilor autorităţilor administraţiei publice locale, cât şi la nivelul instituţiilor şi serviciilor de sub autoritatea sau subordinea acestora.
.............................................

(3) Pentru activitatea desfăşurată, specialiştii pregătiţi în managementul de proiect cu finanţare internaţională, prevăzuţi la alin.(1), beneficiază de salarii de bază corespunzătoare funcţiilor în care sunt încadraţi, precum şi de o majorare cu până la 75% a salariilor de bază, în funcţie de îndeplinirea criteriilor stabilite prin hotărâre a Guvernului."
Autori: d-nii deputaţi Victor Paul Dobre, Ioan Cindrea, Ioan-Nelu Botiş şi Kerekes Karoly

	Încadrarea trebuie să se facă după anumite criterii, şi nu după preferinţă.

Pentru claritatea şi coerenţa exprimării, sintagma „prevăzuţi la alin.(1)” s-a introdus după sintagma care îi defineşte pe specialiştii prevăzuţi la alin.(1).

S-a înlocuit sintagma „şi beneficiază” cu sintagma „precum şi”, pentru evitarea repetării textului.

	11. 
	2. La articolul 10, după alineatul (3) se introduc două noi alineate, alineatele (31) şi (32), cu următorul cuprins: 

"(31) Pentru a beneficia de majorarea prevăzută la alin.(3), ordonatorii de credite vor stabili prin act administrativ persoanele beneficiare. 

(32) Evaluarea activităţii personalului prevăzut la alin.(3) se face cel puţin o dată pe an, ocazie cu care procentul de majorare a salariului de bază se poate modifica în funcţie de rezultatele activităţii proprii."


	__
	Nemodificat 
	

	12. 
	Art. V. - În termen de 15 zile de la data intrării în vigoare a prezentei ordonanţe de urgenţă, prin hotărâre a Guvernului se vor stabili criteriile şi procentul ce urmează a fi acordat personalului, potrivit art.10 alin.(3) din Legea nr.339/2007 privind promovarea aplicării strategiilor de management de proiect la nivelul unităţilor administrativ-teritoriale judeţene şi locale, în funcţie de rezultatele activităţii proprii, corespunzător atribuţiilor din fişa postului.


	__
	Nemodificat 
	

	13. 
	Art.VI. - Articolul 9 din Ordonanţa de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, publicată în Monitorul Oficial al României, Partea I, nr.365 din 26 aprilie 2006, aprobată cu modificări şi completări prin Legea nr.228/2007, cu modificările ulterioare, se abrogă.


	__
	Nemodificat 
	

	14. 
	Art.VII. - Articolul 7 din Legea nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, publicată în Monitorul Oficial al României, Partea I, nr.162 din 25 februarie 2004, cu modificările şi completările ulterioare, se modifică şi va avea următorul cuprins: 

"Art.7. - (1) Funcţionarii publici şi personalul contractual, altul decât cel încadrat pe funcţii comune din sectorul bugetar, din cadrul Agenţiei de Plăţi şi Intervenţie pentru Agricultură şi al sucursalelor judeţene ale acesteia beneficiază de salarii de bază corespunzătoare funcţiilor în care sunt încadraţi, la care se adaugă o majorare a salariilor de bază cu până la 75% din acestea. 

(2) Evaluarea activităţii personalului prevăzut la alin.(1) se face cel puţin o dată pe an, ocazie cu care procentul de majorare a salariului de bază se poate modifica în funcţie de rezultatele activităţii proprii."


	__
	Nemodificat 
	

	15. 
	Art.VIII. - În termen de 15 zile de la data intrării în vigoare a prezentei ordonanţe de urgenţă, prin hotărâre a Guvernului se vor stabili criteriile şi procentul ce urmează a fi acordat personalului, potrivit art.7 alin.(1) din Legea nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, cu modificările şi completările ulterioare, inclusiv cu cele aduse prin prezenta ordonanţă de urgenţă, în funcţie de rezultatele activităţii proprii, corespunzător atribuţiilor din fişa postului.


	__
	Nemodificat 
	

	16. 
	Art.IX. - Ordonanţa Guvernului nr.10/2008 privind nivelul salariilor de bază şi al altor drepturi ale personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, precum şi unele măsuri de reglementare a drepturilor salariale şi a altor drepturi ale personalului contractual salarizat prin legi speciale, publicată în Monitorul Oficial al României, Partea I, nr. 79 din 1 februarie 2008, aprobată cu modificări prin Legea nr.177/2008, cu modificările şi completările ulterioare, se modifică după cum urmează:

	__
	Nemodificat 
	

	17. 
	1. Articolul 27 va avea următorul cuprins: 
"Art.27. - Preşedintele, vicepreşedintele şi membrii comisiilor pentru protecţia copilului, precum şi secretarul acestora, constituite potrivit legii, au dreptul la o indemnizaţie de şedinţă al cărei cuantum se stabileşte prin hotărâre a consiliului judeţean sau prin hotărâre a consiliilor locale ale sectoarelor municipiului Bucureşti şi va fi de 1% din indemnizaţia preşedintelui consiliului judeţean, respectiv a primarului de sector."

	__
	4. La articolul  IX punctul 1, articolul 27 se modifică şi va avea următorul cuprins:

“Art.27. - Preşedintele, vicepreşedintele şi membrii comisiilor pentru protecţia copilului, precum şi secretarul acestor comisii, constituite potrivit legii, au dreptul la o indemnizaţie de şedinţă al cărei cuantum se stabileşte prin hotărâre a consiliului judeţean sau prin hotărâre a consiliilor locale ale sectoarelor municipiului Bucureşti şi nu poate depăşi 1% din indemnizaţia preşedintelui consiliului judeţean, respectiv a primarului de sector."

Autor: d-l deputat Ioan Cindrea 

	Pentru respectarea normelor de tehnică legislativă 

Pentru claritatea textului din punct de vedere juridic.

Cuantumul indemnizaţiei nu putea fi stabilit de consiliul judeţean ori de consiliul local iar prin lege să se precizeze că acesta este de 1%.



	18. 
	2. La articolul 30, alineatul (3) va avea următorul cuprins: 

"(3) Consilierii pentru afaceri europene, pe lângă salariul de bază, stabilit în condiţiile legii, beneficiază şi de spor de vechime şi majorările prevăzute de dispoziţiile legale aplicabile personalului contractual din autorităţi şi instituţii publice şi, după caz, prevăzute în mod expres de dispoziţiile legale speciale aplicabile în autoritatea sau instituţia publică în care îşi desfăşoară activitatea."


	__
	Nemodificat 


	

	19. 
	Art.X. - Indemnizaţiile de conducere pentru personalul bugetar, atât contractual cât şi funcţionari publici, prevăzute în actele normative, reprezintă limite maxime până la care conducătorii autorităţilor sau instituţiilor publice, având calitatea de ordonatori de credite, pot stabili nivelurile individuale.


	__
	Nemodificat 
	

	20. 
	Art.XI. - Alineatul (2) al articolului 37 din Ordonanţa de urgenţă a Guvernului nr.92/2008 privind statutul funcţionarului public denumit manager public, publicată în Monitorul Oficial al României, Partea I, nr.484 din 30 iunie 2008, se modifică şi va avea următorul cuprins: 

"(2) Pentru activitatea desfăşurată, managerii publici beneficiază de un spor de manager public de până la 55% aplicat la salariul de bază şi care nu face parte din acesta, precum şi de prime, spor de vechime şi alte drepturi salariale, în condiţiile legii. Nivelul individual al sporului de manager public se stabileşte de conducătorii autorităţilor sau instituţiilor publice."


	__
	
	

	21. 
	Art.XII. - Alineatul (7) al articolului 9 din Ordonanţa Guvernului nr.119/1999 privind controlul intern şi controlul financiar preventiv, republicată în Monitorul Oficial al României, Partea I, nr.799 din 12 noiembrie 2003, cu modificările ulterioare, se modifică şi va avea următorul cuprins: 

"(7) Prin decizie internă a conducătorului entităţii publice, persoanele desemnate să efectueze controlul financiar preventiv propriu pot beneficia de un spor pentru complexitatea muncii de până la 25% aplicat la salariul de bază brut lunar, în măsura în care funcţia pe care o deţin nu este incompatibilă cu activitatea de control financiar preventiv."


	__
	5. Articolul XII se abrogă.
Autori: d-nii deputaţi Victor Paul Dobre, Ioan Cindrea, Ioan-Nelu Botiş şi Kerekes Karoly
 
	Dacă o persoană deţine o funcţie incompatibilă cu activitatea de control financiar preventiv, ea nu poate fi desemnată să efectueze activitatea de control financiar preventiv propriu.

	22. 
	Art.XIII. - Prin derogare de la prevederile art.5 alin.(7) din Legea nr.672/2002 privind auditul public intern, publicată în Monitorul Oficial al României, Partea I, nr. 953 din 24 decembrie 2002, cu modificările şi completările ulterioare, de la data intrarii în vigoare a prezenţei ordonanţe de urgenţă şi până la data de 31 decembrie 2009, membrii Comitetului pentru Audit Public Intern vor primi o indemnizaţie de şedinţă egală cu 1% din nivelul echivalent salariului brut al secretarilor de stat; indemnizaţia se suportă din bugetul de stat, prin bugetul Ministerului Finanţelor Publice.


	__
	Nemodificat 
	

	23. 
	Art.XIV. - Articolul 14 din Legea nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, publicată în Monitorul Oficial al României, Partea I, nr. 1.136 din 1 decembrie 2004, cu modificările şi completările ulterioare, se modifică şi va avea următorul cuprins: 

"Art.14. - Membrii Corpului diplomatic şi consular al României care lucrează în centrala Ministerului Afacerilor Externe şi cunosc una sau mai multe limbi străine rare, altele decât cele de circulaţie internaţională, pe care le folosesc în exercitarea funcţiei diplomatice sau consulare, beneficiază de un spor de 10% calculat asupra salariului de bază corespunzător funcţiei de încadrare, în condiţiile prevăzute prin ordin al ministrului afacerilor externe."


	__
	Nemodificat 
	

	24. 
	Art.XV. - Alineatul (3) al articolului 18 din Legea nr.672/2002 privind auditul public intern, publicată în Monitorul Oficial al României, Partea I, nr. 953 din 24 decembrie 2002, cu modificările şi completările ulterioare, se modifică după cum urmează: 

"(3) Auditorii interni au un nivel de salarizare corespunzător ierarhiei acestei funcţii în cadrul sistemului de salarizare a funcţionarilor publici; totodată, auditorii interni beneficiază de un spor pentru complexitatea muncii de până la 25% aplicat la salariul de bază brut lunar."


	__
	Nemodificat 
	

	25. 
	Art.XVI. - Alineatele (1) şi (2) ale articolului 17 din Hotărârea Guvernului nr. 1.344/2007 privind normele de organizare şi funcţionare a comisiilor de disciplină, publicată în Monitorul Oficial al României, Partea I, nr.768 din 13 noiembrie 2007, cu modificările şi completările ulterioare, se modifică şi vor avea următorul cuprins: 

"Art.17. - (1) Pentru activitatea desfăşurată în cadrul comisiei de disciplină, membrii, secretarul acesteia, precum şi persoanele desemnate să efectueze cercetarea administrativă în condiţiile prevăzute la art.31 au dreptul la o indemnizaţie lunară de 1%, care se aplică la salariul de bază al fiecăruia şi se acordă în lunile în care comisia de disciplină îşi desfăşoară activitatea, respectiv în lunile în care persoanele din cadrul corpului de control au efectuat cercetarea administrativă. Sporul lunar se acordă de autoritatea sau instituţia publică în cadrul căreia îşi desfăşoară activitatea persoanele menţionate, pe baza certificării de către preşedintele comisiei a desfăşurării activităţii comisiei pe luna respectivă. 

(2) Pentru participarea la lucrările comisiei de disciplină pentru înalţii funcţionari publici, membrii şi persoanele care asigură secretariatul tehnic au dreptul la o indemnizaţie reprezentând 1% din salariul de baza prevăzut de lege pentru funcţia publică de secretar general din cadrul ministerelor."


	__
	Nemodificat 
	

	26. 
	Art.XVII. - Articolul 42 din Hotărârea Guvernului nr.611/2008 pentru aprobarea normelor privind organizarea şi dezvoltarea carierei funcţionarilor publici, publicată în Monitorul Oficial al României, Partea I, nr. 530 din 14 iulie 2008, cu modificările şi completările ulterioare, se modifică şi va avea următorul cuprins: 

"Art.42. - (1) Pentru participarea la lucrările comisiei de concurs, precum şi la cele ale comisiei de soluţionare a contestaţiilor, membrii acestora au dreptul la o indemnizaţie reprezentând 1% din salariul de bază, stabilit conform legii. 

(2) Persoanele care asigură secretariatul comisiilor de concurs şi al comisiilor de soluţionare a contestaţiilor au dreptul la o indemnizaţie de 1% din salariul de bază, stabilit conform legii."


	__
	Nemodificat 
	

	27. 
	Art.XVIII. - Articolul 33 din Hotărârea Guvernului nr.833/2007 privind normele de organizare şi funcţionare a comisiilor paritare şi încheierea acordurilor colective, publicată în Monitorul Oficial al României, Partea I, nr. 565 din 16 august 2007, se modifică şi va avea următorul cuprins: 

"Art.33. - Pentru activitatea desfăşurată în cadrul comisiei paritare, preşedintele, membrii şi secretarul comisiei paritare au dreptul la un spor lunar de 1%, care se aplică la salariul de bază al fiecăruia şi se acordă doar în lunile în care comisia paritară îşi desfăşoară activitatea, pe baza proceselor-verbale ale şedinţelor acesteia."


	__
	Nemodificat 
	

	28. 
	Art.XIX. - Ordonatorii principali de credite au obligaţia de a se încadra în limitele de cheltuieli cu personalul, aşa cum sunt acestea prevăzute în legea bugetară anuală.

	__
	Nemodificat 
	

	29. 
	Art.XX. - Alineatul (5) al articolului 3 din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România, republicată în Monitorul Oficial al României, Partea I, nr. 797 din 1 septembrie 2005, cu modificările şi completările ulterioare, se modifică şi va avea următorul cuprins: 

"(5) Membrii Comisiei speciale de retrocedare, precum şi persoanele din cadrul Autorităţii Naţionale pentru Restituirea Proprietăţilor, care asigură secretariatul tehnic al acesteia, beneficiază de indemnizaţie de şedinţă reprezentând 1% din salariul de încadrare sau, după caz, din indemnizaţia lunară; într-o lună se poate acorda o singură indemnizaţie, indiferent de numărul şedinţelor de lucru."


	__
	Nemodificat 
	

	30. 
	Art.XXI. - Litera d) a articolului 15 din titlul VII "Regimul stabilirii şi plăţii despăgubirilor aferente imobilelor preluate în mod abuziv", capitolul IV "Măsuri anticorupţie", din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr. 653 din 22 iulie 2005, cu modificările şi completările ulterioare, se modifică şi va avea următorul cuprins: 

"d) membrii Comisiei Centrale beneficiază de indemnizaţie de şedinţă reprezentând 1% din salariul de încadrare sau, după caz, din indemnizaţia lunară; într-o lună se poate acorda o singură indemnizaţie, indiferent de numărul şedinţelor de lucru;".

	__
	Nemodificat 
	

	31. 
	Art.XXII. - Articolul 42 din Ordonanţa Guvernului nr.6/2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, publicată în Monitorul Oficial al României, Partea I, nr. 66 din 29 ianuarie 2007, aprobată cu modificări prin Legea nr.232/2007, cu modificările ulterioare, se modifică şi va avea următorul cuprins: 
"Art.42. - Preşedintele, vicepreşedintele şi membrii comisiilor pentru protecţia copilului, precum şi secretarul acestora, constituite potrivit legii, au dreptul la o indemnizaţie de sedinţă al cărei cuantum se stabileşte prin hotărâre a consiliului judeţean sau prin hotărâre a consiliilor locale ale sectoarelor municipiului Bucureşti şi este de 1% din indemnizaţia preşedintelui consiliului judeţean, respectiv a primarului de sector."


	__
	Nemodificat 

6. La articolul XXII, articolul 42 se modifică şi va avea următorul cuprins:
"Art.42. - Preşedintele, vicepreşedintele şi membrii comisiilor pentru protecţia copilului, precum şi secretarul acestor comisii, constituite potrivit legii, au dreptul la o indemnizaţie de sedinţă al cărei cuantum se stabileşte prin hotărâre a consiliului judeţean sau prin hotărâre a consiliilor locale ale sectoarelor municipiului Bucureşti şi nu poate depăşi 1% din indemnizaţia preşedintelui consiliului judeţean, respectiv a primarului de sector."

Autor: d-l deputat Ioan Cindrea 

	Pentru respectarea normelor de tehnică legislativă.
Pentru claritatea textului din punct de vedere juridic.

Cuantumul indemnizaţiei nu putea fi stabilit de consiliul judeţean ori de consiliul local iar prin lege să se precizeze că acesta este de 1%.




II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	Art.XX. - Alineatul (5) al articolului 3 din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România, republicată în Monitorul Oficial al României, Partea I, nr. 797 din 1 septembrie 2005, cu modificările şi completările ulterioare, se modifică şi va avea următorul cuprins: 

"(5) Membrii Comisiei speciale de retrocedare, precum şi persoanele din cadrul Autorităţii Naţionale pentru Restituirea Proprietăţilor, care asigură secretariatul tehnic al acesteia, beneficiază de indemnizaţie de şedinţă reprezentând 1% din salariul de încadrare sau, după caz, din indemnizaţia lunară; într-o lună se poate acorda o singură indemnizaţie, indiferent de numărul şedinţelor de lucru."


	Domnii deputaţi Victor Paul Dobre şi Titi Holban propun abrogarea textului şi menţinerea prevederilor iniţiale.

	Argumente pentru susţinere:
Indemnizaţia de şedinţa acordată reprezintă o măsură anticorupţie a cărei adoptare a fost determinată de dificultatea şi complexitatea deosebită a problemelor generate de procesul de restituire a proprietăţilor care au aparţinut cultelor religioase şi care au fost preluate abuziv de stat în timpul regimului comunist.

Comisia specială de retrocedare este un organism cu rol decizional în soluţionarea cererilor depuse de către cultele religioase şi de către comunităţile cetăţenilor aparţinând minorităţilor naţionale din România.

Menţinerea reglementării iniţiale este justificată de complexitatea, responsabilitatea şi sensibilitatea problematicii gestionate de către Comisie şi de către persoanele din cadrul ANRP care asigură secretariatul tehnic al acesteia.

Nu în ultimul rând, subliniem volumul foarte mare de lucru pe care îl implică această activitate (aproximativ 17.000 de dosare).
De asemenea, efortul bugetar pe care îl implică acordarea şi pe viitor a acestei indemnizaţii este unul foarte mic (comisia de retrocedare are în componenţă 5 membri), iar imobilele restituite sau despăgubirile acordate au valori semnificative, de ordinul milioanelor de euro.

Totodată, respectarea angajamentelor internaţionale asumate de către România în materia restituirii proprietăţilor preluate abuziv, precum şi preîntâmpinarea condamnării Statului Român de către CEDO nu se pot realiza decât prin adoptarea de măsuri corelative care să ducă la finalizarea procesului de restituire.

Astfel, nivelul acestei indemnizaţii nu poate fi egal cu cel al membrilor comisiilor de concurs, neputând fi asimilat altor categorii de indemnizaţii acordate salariaţilor din sistemul bugetar. 

Tratarea unitară şi uniformizarea acordării acestor drepturi (1% pentru toţi membrii comisiilor, indiferent de natura şi activitatea acestora) nu ţine cont de raţiunile şi scopul avut în vedere de legiuitor la momentul adoptării acestora.

În consecinţă, apreciem că acordarea acestor drepturi este deplin justificată şi este în concordanţă cu măsurile luate de actualul executiv în domeniul cheltuielilor de personal în sectorul bugetar.

Argumente pentru respingere:

Scopul ordonanţei de urgenţă este diminuarea efortului bugetar prin eliminarea ori diminuarea acordării unor sporuri sau indemnizaţii, numai pentru anul în curs.
Aceste măsuri sunt menite să reducă volumul cheltuielilor bugetare la un nivel care să permită respectarea angajamentelor interne şi internaţionale asumate de Guvernul României, inclusiv în ceea ce priveşte deficitul bugetar.

	Camera Deputaţilor

	2
	Art.XXI. - Litera d) a articolului 15 din titlul VII "Regimul stabilirii şi plăţii despăgubirilor aferente imobilelor preluate în mod abuziv", capitolul IV "Măsuri anticorupţie", din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr. 653 din 22 iulie 2005, cu modificările şi completările ulterioare, se modifică şi va avea următorul cuprins: 

"d) membrii Comisiei Centrale beneficiază de indemnizaţie de şedinţă reprezentând 1% din salariul de încadrare sau, după caz, din indemnizaţia lunară; într-o lună se poate acorda o singură indemnizaţie, indiferent de numărul şedinţelor de lucru;".

	Domnii deputaţi Victor Paul Dobre şi Titi Holban propun abrogarea textului şi menţinerea prevederilor iniţiale.

	Argumente pentru susţinere:
Fiind prevăzută în Capitolul IV din Titlul VII al Legii nr.247/2005, intitulat “Măsuri anticorupţie” indemnizaţia de şedinţă acordată membrilor Comisiei Centrale pentru Stabilirea Despăgubirilor a fost adoptată, aşa cum spune şi titulatura capitolului invocat, ca măsura anticorupţie.

Inserarea acestei prevederi în dispoziţiile Titlului VII al Legii nr.247/2005 a fost determinată de responsabilitatea crescută a membrilor acestei comisii de a decide asupra despăgubirilor ce urmează a fi acordate persoanelor îndreptăţite pentru imobilele preluate abuziv, fapt de o importanţă majoră avându-se în vedere atât obligaţiile asumate de către statul român în relaţia cu Uniunea Europeană cât şi impactul puternic al acestora asupra bugetului României. 

De asemenea, a fost avută în vedere complexitatea deosebită a problemelor generate de procesul de restituire a proprietăţilor preluate abuziv de stat în regimul comunist.

Luând în considerare aspectele menţionate mai sus, este evident că implicaţiile activităţii acestei comisii nu pot fi comparate cu cele ale altor categorii de comisii, cum ar fi comisiile de concurs care beneficiază în prezent de acelaşi procent de 1%.

Menţinerea reglementării iniţiale este justificată de complexitatea, responsabilitatea şi sensibilitatea problematicii gestionate de către Comisie, precum şi de faptul că niciunul dintre motivele care au condus la adoptarea acestui spor în cuantum de 50%, menţionate şi în cele de mai sus, nu a fost eliminat, este firesc ca el să fie menţinut în procentul în care a fost adoptat iniţial, adică  50%.   
De asemenea, efortul bugetar pe care îl implică acordarea şi pe viitor a acestei indemnizaţii este unul foarte mic (Comisia Centrală pentru Stabilirea Despăgubirilor are în componenţă 9 membri).

Argumente pentru respingere:

Scopul ordonanţei de urgenţă este diminuarea efortului bugetar prin eliminarea ori diminuarea acordării unor sporuri sau indemnizaţii, numai pentru anul în curs.
Aceste măsuri sunt menite să reducă volumul cheltuielilor bugetare la un nivel care să permită respectarea angajamentelor interne şi internaţionale asumate de Guvernul României, inclusiv în ceea ce priveşte deficitul bugetar.


	Camera Deputaţilor





PREŞEDINTE,






SECRETAR,





Victor Paul Dobre





Kerekes Karoly

Şef serviciu, 

Consilier parlamentar Elena MESAROŞ

